„Trebuie să închidem repede granița cu România! E o gaură mare acolo!” Ce mesaje transmitea Moscovei fostul șef al armatei R. Moldova
Fostul șef al Statului Major al armatei Republicii Moldova, Igor Gorgan, este informator al serviciilor de informații militare rusești (GRU), se arată într-o investigație The Insider. Publicația a obținut acces la corespondența de pe Telegram a lui Gorgan cu ofițerul recrutor din cadrul GRU, colonelul Alexei Makarov. Conform The Insider, Gorgan raporta regulat „curatorului” său din GRU despre situația transporturilor militare către Ucraina, inclusiv cele venite din România și a transmis de asemenea date despre vizitele la Chișinău ale reprezentanților ministerului ucrainean al Apărării, aflați în căutare de armament.